כל מה שרצית לדעת על מין (ולא העזת לשאול)

כל מה שרצית לדעת על מין (ולא העזת לשאול) (באנגלית: Everything You Always Wanted to Know About Sex* (*But Were Afraid to Ask)‎) הוא סרט קומדיה משנת 1972 בבימויו של וודי אלן. הוא מורכב מסדרה של סיקוונסים קצרים, בהשראת ספר באותו השם מאת ד"ר דייוויד רובן. סרט זה היה אחד מלהיטיו הראשונים של אלן, עם הכנסות של מעל ל-18 מיליון דולר בצפון אמריקה בלבד, לעומת תקציב של 2 מיליון דולר, מה שהופך אותו לסרט הקולנוע ה-13 הרווחי ביותר בשנת 1972. הקרדיטים בתחילת ובסיום הסרט מוצגים על רקע צילומי כמות גדולה מאוד של ארנבים לבנים, לרקע השיר "Let's Misbehave" של קול פורטר. הסרט מחולק לשבע אפיזודות, כדלקמן: ליצן חצר (וודי אלן) נותן שיקוי אהבה למלכה (לין רדגרייב), אך מזימתו מסוכלת על ידי חגורת צניעות. לאורך כל אפיזודה זו ישנם אזכורים רבים למחזה המלט של ויליאם שייקספיר. ד"ר רוס (ג'ין ויילדר) מתאהב בכבשה. הומאז' של אלן לקולנוע האיטלקי בכלל, ולקזנובה 70, אנטוניוני ופליני בפרט; אפיזודה אודות ג'ינה (לואיז לסר), אישה שיכולה להגיע לאורגזמה רק בפרהסיה. השפה בחלק זה של הסרט היא איטלקית. סם מוסגרייב (לו ג'ייקובי), גבר נשוי בגיל עמידה, מתנסה בקרוס-דרסינג. פרודיה של שעשועון הטלוויזיה "?‏What's My Line" בשם "מה הסטייה שלי?", שצולמה בסגנון קינסקופ-שחור-לבן בהנחיית ג'ק בארי. ארבעת חברי הפנל שמנסים לנחש את הסטייה של המתחרה הם רג'יס פילבין, רוברט ק. לואיס, פמלה מייסון, וטוני הולט. לאחר שהם לא מצליחים לנחש שהסטייה של המתחרה היא "לחשוף את עצמו ברכבת התחתית", מתחיל חלקו השני של השעשועון, שבו אחד הצופים (במקרה זה - רב), זוכה להציג את פנטזיית ה-BDSM שלו, בעוד אשתו אוכלת בשר חזיר. החוקר ויקטור (וודי אלן), והעיתונאית הלן לייסי (הת'ר מק'ריאה), מבקרים את ד"ר ברנרדו (ג'ון קרדין), מדען שעבד בעבר עם מאסטרס וג'ונסון, אבל עכשיו יש לו מעבדה משלו, ואפילו עוזר מעבדה בשם איגור. לאחר שהם עדים לסדרה של ניסויים מוזרים המתנהלים במעבדה, ומגיעים למסקנה כי המדען הוא אדם מטורף. המדען מתכנן לבצע מחקר בהלן ועקב כך ויקטור והלן מנסים לברוח מהמקום. הקטע מסתיים בסצנה שבה שַד ענק, שנוצר על ידי המדען, מטיל אימה על חבל ארץ כפרי. החלק הראשון של הקטע הוא פרודיה על הסרט Bride of the Monster של אדוארד ווד, בעוד החלק השני הוא פרודיה על הסרט The Blob. האפיזודה מציגה את המוח האנושי של גבר אמריקאי צעיר כמרכז שליטה דמוי זה של נאס"א (בראשותם של טוני רנדל וברט ריינולדס), במהלך קיום יחסי מין עם בחורה צעירה (ארין פלמינג). כאשר הגבר עומד להגיע לאורגזמה, תאי הזרע, המוצגים כחיילים לוחמים במדים לבנים, נשלחים אל הלא נודע, בדומה לצנחנים הצונחים ממטוס. לסרט יש דירוג 89% דירוג "טרי" באתר Rotten Tomatoes, בהתבסס על ממוצע של 19 ביקורות. בגיליון של חודש אוגוסט 1972, נכתב בעיתון טיים שרבים מהרעיונות שבסרט "נשמעים טובים יותר על נייר"; הסרט כולל "כמה פרודיות מצחיקות על סרטים אחרים - כגון Fantastic Voyage ו-Notte La‏". מדריך הסרטים של Time Out ציין כי חלק מהמערכונים של הסרט הם "חסרי טעם, אבל הפרודיות על אנטוניוני ועל שעשועוני טלוויזיה הן מדויקות בצורה מבריקה, ומצחיקות מאוד. חשוב מכל הוא הפרודיה המד"בית מה בדיוק קורה במהלך שפיכה?". בשנת 2004, כריסטופר ריק, מייסד אתר אינטרנט filmcritic.com, כתב כי סרט זה הוא "קלאסיקה, וסרטו האבסורדי ביותר של וודי אלן אי פעם". "כל מה שרצית לדעת על מין", במסד הנתונים הקולנועיים IMDb (באנגלית) "כל מה שרצית לדעת על מין", באתר AllMovie (באנגלית) "כל מה שרצית לדעת על מין", באתר Rotten Tomatoes (באנגלית) "כל מה שרצית לדעת על מין", באתר Box Office Mojo (באנגלית) "כל מה שרצית לדעת על מין", באתר Metacritic (באנגלית) "כל מה שרצית לדעת על מין", באתר אידיבי "כל מה שרצית לדעת על מין", באתר Hulu סרטים (באנגלית) "כל מה שרצית לדעת על מין", במסד הנתונים הקולנועיים KinoPoisk (ברוסית) כל מה שרצית לדעת על מין (ולא העזת לשאול), קדימון הסרט באתר יוטיוב "Box Office Information for Everything You Always Wanted to Know About Sex, But Were Afraid to Ask". Box Office Mojo. נבדק ב-21 בינואר 2012. {{cite web}}: (עזרה) "Everything You Always Wanted to Know About Sex, Movie Reviews". Rotten Tomatoes. נבדק ב-23 בינואר 2012. {{cite web}}: (עזרה) "Flailings and Failings". Time. 21 באוגוסט 1972. נבדק ב-8 ביוני 2007. {{cite web}}: (עזרה) Everything You Always Wanted to Know About Sex, But Were Afraid to Ask movie review - Film - Time Out London Film review by Christopher Null, founder of filmcritic.com